Държавен вестник, бр. 100, 2018 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  100
– Регионалното споразумение относно 
радиотелефонната служба по вътрешните 
водни пътища, подписано в Букурещ на 18 
април 2012 г. (RAINWAT);
– Директива на Съвета 2014/112/ЕС от 19 
декември 2014 г. за прилагане на Европейското 
споразумение относно определени аспекти на 
организацията на работното време в сектора 
на вътрешния воден транспорт, сключено от 
Европейския съюз за речно корабоплаване 
(EBU), Европейската организация на речните 
превозвачи (ESO) и Европейската федерация 
на работниците от транспорта (ETF);
– Директива на Европейския парламент 
и на Съвета от 12 декември 2006 г. за ус­
тановяване на техническите изисквания 
за плавателни съдове по вътрешни водни 
пътища и за отмяна на Директива 82/714/
ЕИО (2006/87/ЕО) на Съвета;
– Директива 2009/100/ЕО на Европейския 
парламент и на Съвета от 16 септември 2009 г. 
относно взаимното признаване на свидетел­
ства за плавателност за кораби, плаващи по 
вътрешни водни пътища.
4.2. Всяка от Администрациите ще прила­
га онези относими актове, които са влезли в 
сила за и по които държавата є е страна. В 
случай на изменения на относимите актове 
всяка Администрация ще прилага онези от 
тях, които са приети от и са влезли в сила за 
съответната държава. Така изменен акт ще 
се счита за приложимия акт за съответната 
Администрация.
4.3. Прилагането на относим акт от Адми­
нистрациите се извършва по начин, който не 
позволява на корабите, плаващи под знамето 
на държава, за която този относим акт не 
е приложим, да получават по-благоприятно 
третиране.
Член 5
Общи насоки, отнасящи се до рисковия 
профил на кораба, подбора и проверката
5.1. На всеки плавателен съд се опреде­
ля рисков профил, който обуславя неговия 
приоритет за проверка, интервала от време 
между проверките и техния обхват.
5.2. При избора на плавателен съд за 
проверка Администрациите определят прио­
ритета им за проверката посредством Интег­
рираната система за проверка на корабите.
5.3. Определянето на рисковия профил за 
кораба се извършва по ред и при условията, 
приети от Съвместния комитет.
5.4. Изборът на плавателен съд за проверка 
се извършва в съответствие с инструкциите 
в приложение I.
5.5. Докладът от проверката се изготвя 
по образец съгласно приложение II.
5.6. Контролният списък за проверка е 
във формата, определена в приложение III. 
5.7. Всяка Администрация се стреми да 
осигури отстраняването на установените от 
извършените проверки неизправности. При 
условие че са положени всички възможни уси­
лия за отстраняване на неизправностите, без 
онези, които представляват явна заплаха за 
безопасността, здравето или околната среда, 
на плавателен съд може да бъде позволено 
да отплава до друго пристанище, където 
неизправностите могат да бъдат отстранени.
5.8. В случай на неизправности, пред­
ставляващи явна заплаха за безопасността, 
здравето или околната среда, Администра­
цията гарантира, че заплахата е отстранена, 
преди на плавателния съд да бъде позволено 
да продължи плаването си по вътрешните 
водни пътища. За целта се предприемат 
подходящи мерки, които могат да включват 
задържане или официална забрана на кораб 
да извършва дадена операция поради устано­
вени неизправности, които биха направили 
тази операция опасна.
Член 6
Предоставяне на информация
6.1. Администрациите обменят информа­
ция във форма и съдържание, определени от 
Съвместния комитет.
6.2.	Всяка от Администрациите докладва 
за извършените от нея съгласно Споразуме­
нието проверки и резултатите от тях чрез 
Интегрираната система за проверка на ко­
раби.
6.3.	 Когато данни от проверка или от 
задържане съдържат информация относно 
физически лица, Администрациите предпри­
емат действия за осигуряване защитата на 
личните данни на тези лица в съответствие 
с приложимото право.
Член 7 
Съвместен комитет
7.1. За целите на изпълнението на насто­
ящото Споразумение се създава Съвместен 
комитет. Съвместният комитет се състои от 
трима представители на всяка Администра­
ция, един от тях с непременно ръководителят 
на съответната Администрация. Съвместният 
комитет ще бъде председателстван от всяка 
от Администрациите на ротационен принцип. 
На заседанията на Съвместния комитет могат 
да присъстват и други експерти, които ще 
имат качеството на наблюдатели.
7.2. Съвместният комитет ще се помещава 
в централата на председателстващата Адми­
нистрация и ще провежда своите заседания 
толкова често, колкото е необходимо, но не 
по-малко от веднъж годишно.